kardosdrur/scandi-wiki huggingface dataset:
Søren Berlev

Søren "Charlie" Berlev (født 4. maj 1950 i Skt. Nikolai sogn, Nakskov) er en dansk musiker, der blev kendt som trommeslager i Gasolin'. Før Gasolin medlem af Dig og mig og solskin fra 1967-1969. Siden har han blandt andet være medlem af bandet Midnight Blues.

Søren Berlev er søn af cand.mag. Finn Berlev (fra 1961 lektor i fysik og matematik på Jonstrup Statsseminarium) og hustru Kirsten Marie Bahnson. Søren Berlev er ikke døbt.

Som 19-årig rejste Søren hjemmefra og ind til slumstormermiljøet på Nørrebro i København. Han blaffede i 1970 til Thylejren, hvor han for første gang hørte Gasolin'.

I 2007 påbegyndte Søren Berlev arbejdet med en soloplade, med planlagt udgivelse i foråret 2008, på Sony Music. Berlevs første CD med egne sange er solo-cd'en Timeless Choice.

Trommeslagere fra Danmark
Rockmusikere fra Danmark
Håret glansmispel

 
Håret glansmispel (Photinia villosa) er et løvfældende træ eller en stor busk med en opret, åben vækst. Ældre planter får ofte mere udbredte, næsten vandrette hovedgrene med overhængende sidegrene.

Beskrivelse 
Barken er først lysebrun og svagt behåret, men snart tabes hårene, og farven bliver gråbrun. Gamle grene får grålig, svagt opsprækkende bark. Knopperne er spredte, kegleformede og brune med spredte hår. 

Bladene er omvendt ægformede med tydelig spids og savtakket til tandet rand. Oversiden er mat og mørkegrøn, mens undersiden er dækket af gulbrune hår. Bladene får gule-orange-røde høstfarver. Blomstringen sker i maj-juni, og den består af regelmæssige, hvide blomster, som er samlet i små halvskærme på dværgskud. Standens stængler er tydelit vortede. Frugterne er blanke, højrøde bæræbler, som sidder, indtil fuglene får smag for dem.

Rodnettet består af dybtgående og vidt udbredte hovedrødder med forholdsvis få siderødder.

Højde x bredde og årlig tilvækst: 5 x 2 m (0,30 x 0,15 m/år).

Hjemsted 
Planten hører hjemme i bjergskove op til 1000 m højde i Kina, Korea og Japan. 

I løss-områderne nord og nordvest for Beijing findes den i åbne skove sammen med bl.a. Hjertetræ, almindelig kejserbusk, perlebusk, bulet dværgmispel, bungefyr, ellebladet røn, kinesisk løn, kinesisk poppel, Larix russica, pagodetræ, sibirisk gran, skyrækker, småbladet buddleja, Syringa sweginzowii, vinget benved og østasiatisk birk

Galleri

Note

Haveplanter
Hvide blomster
Træer
Rosen-familien
Ildringen

Ildringen er betegnelsen for det bælte af vulkaner, der ligger rundt langs de asiatiske og amerikanske stillehavskyster. Forkastningerne i området er hjemsted for hovedparten af verdens mest aktive vulkaner. Ca. fire femtedele (over 75 % af alle verdens vulkaner er der, og omkring 90 % af alle registrerede jordskælv forekommer her) af alle verdens jordskælv og vulkanudbrud finder sted i bæltet.

Nogle af Ildringens vulkaner 

 Mount Erebus

Vulkaner
Heldige tal

Indenfor talteori er heldige tal naturlige tal i et sæt, som genereres ved hjælp af en proces meget lig Eratosthenes' si. 

Talrækken fås ved følgende procedure:
 Start med at skrive de naturlige tal ned : 
1, 2, 3, 4, 5, 6, 7, 8, 9, 10, 11, 12, 13, 14, ...
 Slet alle de lige tal fra listen : 
1, 3, 5, 7, 9, 11, 13, ...
 Det første ulige tal større end 1 fra listen er 3; slet derfor hvert 3. element i listen : 
1, 3, 7, 9, 13, 15, 19, ...
 Det første ulige tal større end 3 fra listen er 7; slet derfor hvert 7. element i listen : 
1, 3, 7, 9, 13, 15, 21, 25, 31, ...
 Hvis proceduren fortsættes i det uendelige, resterer netop de heldige tal i listen.

Her er talrækken over de heldige tal mindre end 100:
1, 3, 7, 9, 13, 15, 21, 25, 31, 33, 37, 43, 49, 51, 63, 67, 69, 73, 75, 79, 87, 93, 99

Det var matematikeren Stanislaw Ulam (1909 – 1986) som omkring år 1955 definerede en talrække, som han kaldte for de heldige tal.
Ulam skulle efter sigende have kaldt tallene 'heldige tal' på grund af en forbindelse til en historie fortalt af historikeren Josefus.

Heltalsfølger
Slimminge (Skåne)

Slimminge er en landsby i Skurups kommun, Skåne län, Sverige.

Slimminge ligger ved Romeleåsens fod. Byen har skole. Slimminge Kirke fra 1807 ligger midt i byen. Halvvejs til Skurup ligger Johannamuseet.

Eksterne links 
Johannamuseet
Slimminge Byalag

Byer i Skurups kommun
Salalah

Salalah er en by i det sydlige Oman med  indbyggere. Byen er den næststørste i Oman efter Muscat. Traditionelt boede sultanen i Salalah frem for Muscat, men sultan Qaboos bin Said brød dette mønster, da han overtog tronen i 1970.

Eksterne henvisninger 

Byer i Oman
Barbadosbomuld

 
Barbados-Bomuld (Gossypium barbadense) stammer oprindeligt fra Ecuador, og kan kendes på, at frøulden er hvid, når den er modnet.

Nytteplanter
Bomuld-slægten
Planteavlsbrugsafgrøder
Joachim

Joachim er et drengenavn, der kommer fra hebraisk, hvor det betyder "Jahve opretter" eller "Jahve oprejser". Varianter af navnet omfatter Joakim, Joacim, Jokum og Jochum. I alt 3.102 personer havde et af de disse navne i 2001 ifølge Danmarks Statistik. 

Navnet kendes i flere varianter fra den jødisk/kristne verden:
 Brasiliansk: Joaquim
 Spansk: Joaquín
 Tysk: Jochen

Navnet Kim (navn) er også udledt af Joakim. Udover dette er en variant af Joachim i visse kulturer et herskernavn, hvor det gives videre fra høvding til søn.

Kendte personer med navnet 
 Prins Joachim, dansk prins og søn af Margrethe 2.
 Joachim Boldsen, dansk håndboldspiller.
 Joachim Fest, tysk historiker.
 Joakim Garff, dansk forfatter.
 Joachim B. Olsen, dansk kuglestøder.
 Joaquin Phoenix, amerikansk skuespiller.
 Joachim von Ribbentrop, tysk nazileder.
 Jochen Rindt, østrigsk racerkører.
 Joaquin Rodrigo, spansk musiker og komponist.
 Joakim Skovgaard, dansk billedkunstner.

Navnet anvendt i fiktion 
 Joakim von And er en vigtig figur i Anders And-universet.

Drengenavne
Økologi (flertydig)

Økologi har flere betydninger:
 Økologi – en videnskab
 Økologisk landbrug – en driftsform inden for landbrug
Grænseværdi (miljø)

Grænseværdi er et udtryk for det højest tilladte koncentration af et stof i miljøet. Den kan gives som gennemsnitlig tilladelse eller som maksimal tilladelig udledning.

Økologi
Miljøpolitik
Kimmo

Kimmo er et drengenavn, der stammer fra finsk. Betydningen er ukendt. Navnet er sjældent forekommende i Danmark, idet der ifølge Danmarks Statistik var 21 personer med navnet pr. 1. januar 2010.

Kendte personer med navnet 
 Kimmo Kinnunen, finsk spydkaster

Noter 

Drengenavne
Naturtilstand

Begrebet naturtilstand blev introduceret i 1600-tallet af filosoffen Thomas Hobbes i værkerne Leviathan og De Cive. Det er et begreb i politisk filosofi brugt i kontraktteorierne.

Naturtilstanden 
Hobbes kalder den tilstand, hvor der ikke eksisterer nogen statsmagt, for naturtilstanden. Denne tilstand kan kaldes alles krig mod alle, hvor der ikke findes nogen vinder. I kraft af at der ikke findes nogen statsmagt, har mennesket i naturtilstanden ret til at gøre alt for at opholde livet. Dette kalder han selvopholdelsesdriften.

Hobbes postulerer, at der i denne naturtilstand ikke findes retfærdighed og uretfærdighed, da disse begreber kun kan eksistere, hvis der findes en stat. Hvis der ikke findes en stat, findes der ikke nogen love, og derfor er det ikke muligt at definere ret og uret. En handling er retfærdig, hvis den ikke bryder loven, mens en uretfærdig handling ikke sker i overensstemmelse med loven.

Ifølge Hobbes kan mennesket gennemgå overgangen fra naturtilstanden til en stat ved at afgive sin magt til en suveræn (magthaver).

Se også 
 Thomas Hobbes
 John Locke
 Jean-Jacques Rousseau (Afhandling om ulighedens oprindelse og grundlæggelse blandt menneskene)

Politisk filosofi
Leo Kanner

Leo Kanner (født 13. juni 1894, død 4. april 1981) var en østrigsk-amerikansk psykiater og læge kendt for sit arbejde med autisme.

Biografi 
Kanner blev født i Klekotow i Galicien i Østrig-Ungarn (i dag Klekotiv i Ukraine). Han studerede på Humboldt-universitetet i Berlin fra 1913. Hans studier blev afbrudt af tjeneste i den østrigske hær i 1. verdenskrig, og han modtog først sin MD i 1921. Han emigrerede til USA i 1924 for at blive assisterende læge ved det psykiatriske hospital i Yankton County i South Dakota. I 1930 blev han valgt til at udvikle den første børnepsykiatriske tjeneste i et pædiatrisk hospital på Johns Hopkins Hospital i Baltimore. Han blev lektor i psykiatri i 1933.

Han var den første læge i USA, som blev børnepsykiater, og hans første lærebog, Child Psychiatry fra 1935 blev den første engelsksprogede lærebog, som fokuserede på børns psykiatriske problemer. Hans afhandling fra 1943 Autistic Disturbances of Affective Contact  (pdf) danner sammen med Hans Aspergers arbejder basis for de moderne studier i autisme.

Han blev Director of Child Psychiatry i 1957. Han trak sig tilbage i 1959 men var aktiv til sin død i Sykesville i Maryland i en alder af 87 år.

Afhandlinger 
 Kanner, L. (1943), Autistic Disturbances of Affective Contact  (pdf), Nervous Child, 2, pp.217-250.
 Kanner, L. (1946), Irrelevant and Metaphorical Language in Early Infantile Autism, American Journal of Psychiatry, 103, pp.242-246.
 Kanner, L. & Eisenberg, L. (1956), Early Infantile Autism 1943-1955, American Journal of Orthopsychiatry, 26, pp.55-65.
 Bender, L. (1982), In Memoriam Leo Kanner, MD June 13, 1894--April 4, 1981, J Am Acad Child Psychiatry 21(1): 88-89.

Bøger 
 1935 Child Psychiatry
 1973 Childhood Psychosis: Initial Studies and New Insights

Psykiatere
Læger fra USA
Læger fra Østrig
Autisme
Kimberley

Kimberley kan dække over flere emner.

Kimberley, Sydafrika – en by i Sydafrika.
Kim (navn) – et pigenavn mest anvendt i engelsktalende lande.
Kimberley (Sydafrika)

Kimberley er en by i Sydafrika med 210.800 indbyggere. Den er hovedstad i Nord-Kap provinsen.
Byen blev grundlagt efter at der i 1866 og 1871 blev fundet to store diamanter i området. Fundet i 1871 førte til at der kom et diamantrush og folk strømmede til området. Briterne var hurtige til at annektere området og gøre det til den britiske koloni Vest Griqualand. Boerne var stærkt utilfredse med dette, da de mente området burde høre til Oranjefristaten eftersom det lå mellem floderne Oranje og Vaal.

Henvisninger 

Byer i Sydafrika
Niels Harrit

Niels Harrit (født 25. januar 1945) er en dansk musiker og kemiker, lic.scient. og lektor emeritus ved Københavns Universitet.

Musik 
Niels Harrit spiller tenor- og barytonsaxofon, fløjte, keyboard og sav. Niels Harrit har spillet sammen med avantgardejazzgrupperne med The Contemporary Jazz Quintet og Cadentia Nova Danica, i egen sekstet, i rockgruppen The Maxwells og med Peter Bellis Seven Sounds, i swingorkesteret Arnvid Meiers Orkester, i fusionsbandet Blast fra 1980 til 1986, blues med Kenn Lending fra 1991 til 1992 og latin med Salsa Na Ma og Beliza Brazil siden 1993. Han har lavet pladeindspilninger med de fleste af grupperne.

I 2017 spillede Niels Harrit saxofon på Mr. Wilms' album Før vi er væk.

Offentlig debattør  
I de senere år er Harrit blevet kendt som kritiker af den almindelige forklaring omkring Terrorangrebet den 11. september 2001. Han har fremført en teori om, at de tre skyskrabere i World Trade Center ikke styrtede sammen på grund af kollisionerne med de to passagerfly.
I 2009 fik Harrit sammen med en række internationale forskere udgivet en videnskabelig artikel hvor de hævdede at have fundet termit i støv fra World Trade Centers sammenstyrtning.
Artiklen var udgivet uden godkendelse fra tidsskriftets chefredaktør, Marie-Paule Pileni, og fik hende til at opsige sit hverv samt at betegne tidsskriftet som "dårligt". Harrits teori har opbakning blandt en række fagfæller, samt arkitekter og ingeniører i gruppen "Architects and Engineers for 9/11 Truth". Marts 2015 har over 2.300 arkitekter og ingeniører, og over 20.000 andre verden over, underskrevet en petition vedr. en ny undersøgelse fra NIST, National Institute of Standards and Technology.

Injuriesag 
I forbindelse med en udstilling om det Armenske folkemord på Den Sorte Diamant  - hvor det kongelige bibliotek som respons på kritik af udstillings fra den tyrkiske ambassade havde tilbudt ambassaden at arrangere "en parallel udstilling" med deres syn på sagen - havde journalist Søren K. Willemoes i en artikel i Weekendavisen den 7. december 2012 med titlen "Galskab i Den Sorte Diamand" skrevet:

Harrit lagde derefter sag an mod Willemoes og Weekendavisens chefredaktør Anne Knudsen ved Københavns Byret for overtrædelse af injurielovgivningen.
I september 2013 frikendte byretten journalisten og redaktøren som også blev ikendt 15.000 kr i sagsomkostninger.
Harrit ankede sagen til Østre Landsret, som afholdt hovedforhandling den 12. marts 2015. Under sagen blev der afgivet forklaring af arkitekt Jan Utzon, som også havde vidnet for byretten, og fysiker Per Hedegård fra Niels Bohr Instituttet. Den 27. marts stadfæstede Østre Landsret dommen.

Referencer

Eksterne henvisninger 
 
 
 Portræt: 9/11-skeptikeren, der nægter at blive kaldt en tosse politiken.dk 12. marts 2015 

Musikere fra Danmark
Kemikere fra Danmark
Ansatte ved Københavns Universitet
Debattører fra Danmark
Danskere i 1900-tallet
Danskere i 2000-tallet
Grænseværdi

Grænseværdi har flere betydninger:

 Grænseværdi (matematik)
 Grænseværdi (miljø)
Kangaroo Ground

Kangaroo Ground er en forstadsby til Melbourne, i staten Victoria, Australien, og byen er beliggende Nillumbik kommune. Byen har  indbyggere.

Kangaroo Ground rummer det anvendte sproginstitut EQUIP som er den australske afdeling af sprogforskningsorganisation SIL International, samt det australske hovedkvarter for den internationale evangeliske bibeloversættelsesbevægelse Wycliffe. 
Desuden har byen en skole, en tennisklub, en købmand, en presbyteriansk kirke, et postkontor, en rideklub, en brandstation, en restaurent, og et grønt område kaldet "the Tip". Et grønt bælte omkranser byen, og området er rigt på dyreliv, særligt kænguruer. Postkontoret udmærker sig i øvrigt ved, som det eneste af sin slags i Australien, også at være en vingård. Derudover er Kangaroo Grounds tårn, som blev bygget til minde for de faldne i første verdenskrig, et af de højeste punkter i Melbourne. 
Nærmeste andre større forstadsbyer er Greensborough, Eltham og Diamond Creek.

Kilder og henvisninger

Byer i Victoria
Melbourne
Uafhængighedsdag

Uafhængighedsdag er den dag, en nation er blevet uafhængig af en anden nations herredømme. Det drejer sig ofte om en kolonisering, der frivilligt er blevet opgivet, eller når en besættelsesmagt er blevet fordrevet med magt. Normalt fejres årsdagen for uafhængigheden som en national festdag.

Her følger en liste med en lang række landes uafhængighedsdage.

Madagascar Republic in June 26, 1960

Mærkedage
Nord-Kapprovinsen

Nord-Kapprovinsen (afrikaans: Noord-Kaap; tswana: Kapa Bokone; xhosa: Mntla-Koloni; ) er en stor, tyndt befolket provins i det nordvestlige Sydafrika. Hovedstaden er Kimberley. 

Provinsen blev oprettet i 1994 da Kapprovinsen blev delt i tre.

Sydafrikas provinser
Etableret i 1994
Vest-Kapprovinsen

Vest-Kapprovinsen (afrikaans: Wes-Kaap; xhosa: Ntshona-Koloni; ) er en provins i det sydvestlige Sydafrika, med 5.822.734 indbyggere (2011), anslået til 6.200.100 indbyggere år 2015, og et areal på 129.462 km². Hovedstaden er Kapstaden.

Provinsen blev dannet i 1994 da Kapprovinsen blev delt i tre.

Eksterne henvisninger 
 http://www.capegateway.gov.za/eng/ 

Sydafrikas provinser
Øst-Kapprovinsen

Øst-Kapprovinsen (xhosa: Mpuma-Koloni; afrikaans: Oos-Kaap; ) er en provins i den sydlige del af Sydafrika, med 6.916.200 indbyggere år 2015, og et areal på 168.966 km². Hovedstad er Bhisho.

Den blev dannet Kapprovinsen blev delt i tre 1994.

Sydafrikas provinser
Fristatprovinsen

Fristatsprovinsen (sotho: Freistata; afrikaans: Vrystaat; xhosa: iFreyistata; ) er en provins i det centrale Sydafrika, beliggende på den sydafrikanske højslette mellem flodene Vaal og Oranje, med 2.706.776 indbyggere (2001), anslået til 2.817.900 indbyggere år 2015, og et areal på 129.825 km².

Af indbyggerne taler 64% sotho, 12,7% afrikaans og 7,5% xhosa.

Provinshovedstad 
Provinshovedstaden er Bloemfontein, som også er Sydafrikas juridiske hovedstad.

Andre vigtige byer er Sasolburg og Welkom.

Navneændring 
Provinsen blev dannet 1994 af den tidligere Oranjefristaten; navnet skiftede officielt den 9. juni 1995.

Sydafrikas provinser
Sommerland Sjælland

Sommerland Sjælland er en forlystelsespark ved Nørre Asmindrup på Nordvestsjælland, der primært henvender sig til børnefamilier med børn i alderen 0-12 år.

Sommerland Sjælland åbnede første gang i 1985, og blev grundlagt af Filip Dyvekær. Han har udviklet og drevet i parken helt frem til 2006, men de sidste år var sønnen, Kåre Dyvekær, administrerende direktør for parken. I dag er det Kåre og Mette Dyvekær, der driver og ejer parken (siden 2007).

Sommerland Sjælland havde i sæson 2022 ca. 246.000 gæster igennem parken, og har ca. 250-300 ansatte i sæsonen, som løber fra midten af maj til midten af september.

Forlystelser 
Sommerland Sjælland har over 60 forlystelser og aktiviteter, som bl.a. tæller områderne:

Den Blå Lagune: Sjællands største udendørs vandland med flere forskellige vandrutsjebaner og en række børnevenlige bassiner.

Fart og tempo: Gokarts, børnegokarts, Det Løse Hjul (bumber cars), rutsjebanen Vildkatten med Loop, Forlystelsen Traffic Jam mv.

Minilegeland: Minivilde aktivitet for de yngste med mindre karruseller, tekopper, rutsjebanen Vildbassen, skibet Tug Tug, Swingturen, miniveteranbiler, trafikbanen MINI-Biler, svævebaner, minitog, familiegynge, sandkasser, minigravkøer, Fidylinetårnet, legepladser, gynger, tromle, gå-på-line mv.

Westernområdet Silver City: Cowboyby med 24 karats guldgraveri og ordinær 'guldgravemine' med vandkar, 3D western biograf, legeområde med MiniCowboyby og Tumletræ, Laserbanen Guldboksen, Totempælen (droptower for børn), mekaniske hester etc.

Amazonas: Tømmerflådetur i junglen og junglesti med motoriske udfordringer.

Mobilsjov: I Sommerland Sjælland er der ud over de traditionelle aktiviteter, mulighed for at bruge mobiltelefonen til aktivitet og information. Besøgende kan via app'en Sommerland Sjælland aktivere f.eks. vandkanoner, foderautomater, damp på et tog mv. 

Af øvrige aktiviteter desuden petanque, vandcykler, avanceret minigolf, minizoo med geder og kaniner, vandpistolskydning, rollespilsområde, labyrint, parktog, kanosø med kanoer og robåde samt klatrebanen KlatreFidusen, en 6-kantet klatrebane i 2 niveauer for børn og voksne mv.

Overnatning 
Sommerland Sjælland har 19 feriehytter (ca. 30 m2), 10 store feriehytter (ca. 50 m2) - heraf 4 af dem med udendørs softop spa, samt prærievognshelters, som kan lejes i sæsonen med fri entré ind og ud af Sommerland Sjælland.

Det er også muligt at overnatte i hobbitshelters eller i telt og campingvogn på Sommerland Sjællands overnatningsplads med et sæsonkort.

Medarbejdere

Sommerland Sjælland ansætter ca. 250-300 sæsonansatte, "Sommerværter" hvert år, og har 13 helårsansatte, der står for at vedligeholde samt administration/planlægning hen over året. Sæsonansatte er i gennemsnit ansat 2,9 sæson.

Kilder og henvisninger 

 Officiel hjemmeside

Forlystelsesparker i Danmark
Bygninger, konstruktioner og anlæg i Odsherred Kommune
Nørre Asmindrup
Etableret i 1985
Vandlande
Liberalerna

Liberalerna (tidligere Folkpartiet og Folkpartiet liberalerna) er et svensk politisk parti, stiftet i sin nuværende form i 1934, men partiet har sine rødder i Frisinnade landsföreningen som blev grundlagt i 1902, men var i mange år frem til 2015 bedst kendt som Folkpartiet. Partiet definerer liberalismen og særligt socialliberalismen som sin ideologi. Partiet deltog sidst i den borgerlige svenske flerpartiregering i 2006-14 under Moderaternes partiformand Fredrik Reinfeldt som statsminister. Her var den liberale partileder Jan Björklund undervisningsminister og fra 2010, da Liberalerna blev det næststørste parti i regeringen, vicestatsminister.

I marts 2021 bekendtgjorde man, at partiet sigter efter en borgerlig regering med støtte fra Sverigedemokraterne.

Liberalernas forgængere 
Liberalerna har rødder tilbage i 1700-tallet, hvor den finlandssvenske præst, filosof og politiker Anders Chydenius (1729–1803) var fortaler for liberale ideer.

Chydenius virkede for afskaffelse af handelsmonopoler. I 1766 fik han indført verdens første lov om trykkefrihed og anerkendt princippet om offentlighed i forvaltningen. Desuden arbejdede han for sociale reformer til gavn for den fattige landalmue i Sverige og Finland.

I året 1809 opstod verdens første liberale parti i den svenske rigsdag. Partiet fik kun en kort levetid, men da rigsdagen netop dette år skulle vælge en ny konge og revidere grundloven, fik de liberale alligevel stor indflydelse. De liberale fik genindført trykkefriheden. Desuden fik de indført verdens første embede som ombudsmand.

Omkring år 1900 blev de liberale ideer forfægtet af forskellige frisindede og liberale partier. Disse partiers kernevælgere var frikirkefolk på landet samt liberale i byerne. Det var frikirkefolkene og de liberale, der fik den svenske militærnægterlov vedtaget i 1909.

Referencer 

Politiske partier i Sverige
Liberale partier
Socialliberale partier
Fristat

Fristat er en betegnelse, der gennem tiden er blevet brugt om en række lande og provinser. Ifølge ordbogen er det et landområde der har løsrevet sig  som suveræn stat eller har opnået udstrakt selvstyre i forhold til en dominerende statsmagt

Eksempler
Oranjefristaten, nu Fristatprovinsen
Bayern, officielt Freistaat Bayern
Sachsen, officielt Freistaat Sachsen
Thüringen, officielt Freistaat Thüringen
 Den Irske Fristat (1922 – 1937)
 Fristaten Trieste (1947 - 1977)

Betegnelsen er også brugt i uofficielle sammenhænge om (selverklærede) autonome områder, fx Christiania.

Kilder og henvisninger

Subnationale enheder
Dream City

Dream City er en syrerockgruppe der viderefører idéerne fra bandet Young Flower. De spiller deres repertoire kombineret med Cream- og Jimi Hendrix-numre. Gruppen består af Peter Ingemann, bas, Søren Berlev, trommer, og Tømrerclaus, guitar og klarinet.Bo Jacobsen har også spillet trommer i bandet.

Diskografi 

 Do the Blues, 1993 med Bo Jacobsen på trommer
 Syre, 1996, med Bo Jacobsen på trommer
 Søgelys, 2004, med Søren Berlev på trommer

Referencer 

Rockgrupper fra Danmark